[{"text_idx": "#000001", "text": "Mae gw\u0302yl FOCUS Wales yn Wrecsam wedi agor y cyfle i artistiaid berfformio yn y digwyddiad yn 2022."}, {"text_idx": "#000002", "text": "Gw\u0302yl showcase ryngwladol ydy FOCUS Wales sydd wedi tyfu mewn maint a statws dros y blynyddoedd diwethaf."}, {"text_idx": "#000003", "text": "Yn ogystal ag arddangos perfformiadau cerddorol gan artistiaid o Gymru a llawer o wledydd eraill, mae\u2019r w\u0302yl hefyd yn cynnal nifer o sgyrsiau diwydiant cerddoriaeth a gweithgareddau perthnasol arall."}, {"text_idx": "#000004", "text": "Bu\u2019n rhaid gohirio\u2019r w\u0302yl yn 2020 o ganlyniad i\u2019r pandemig, ond roedd yn o\u0302l mewn lleoliadau amrywiol yn nhref Wrecsam ar ddechrau mis Hydref eleni."}, {"text_idx": "#000005", "text": "Bydd yr w\u0302yl yn symud yn o\u0302l i\u2019w dyddiad arferol ym mis Mai yn 2022, a hynny ar benwythnos 5-7 Mai. Mae addewid o berfformiadau gan 250 o artistiaid cerddorol, ar 20 o lwyfannau gwahanol."}, {"text_idx": "#000006", "text": "Nawr mae\u2019r trefnwyr yn gwahodd artistiaid i wneud cais am slot perfformio yn yr w\u0302yl, gyda chroeso i unrhyw un o unrhyw genre cerddorol, o unrhyw ran o\u2019r byd ymgeisio."}, {"text_idx": "#000007", "text": "Mae modd gwneud hynny trwy gwblhau ffurflen gais ar wefan FOCUS Wales, gyda\u2019r dyddiad cau i geisiadau ar 17 Ionawr 2022."}]